آوروپا بیرلیینین بوداپشتی روسییا ایله یاخینلیقدا اتهام ائتمهسی اساسسیزدیر.
آخار. آذ خبر وئریر کی، بونو «دئر ایستاندارت» قزئتینه موصاحیبهسینده ماجاریستان خاریجی ایشلر ناظری پطر سیارتو دئییب. او، بروکسلین موسکوا ایله داها سیخ علاقهسینین اولدوغونو، اما بونو گیزلتدیینی بیلدیریب:
«اونلار اؤز بؤیوک بیزنسلرینی سطحی موباحثهلر فونوندا گیزلدیرلر. آوروپا بیرلیی ایله روسییا آراسیندا علاقهنین یوکسک اولماسینا ان بؤیوک ثبوت آوسترییا کانسلری سباستیان کورتسلا ولادیمیر پوتینین بیر ایلده ۴ دفعه گؤروشمهسیدیر. دیگر طرفدن، روسییا و فرانسا آراسیندا تلفن دانیشیقلاری آرتیب، فرانسانین لیدری ماکرون ایسه سانکت-پطربورگ اقتصادیات فورومونا گئدیب. آب یانلیش ایستیقامتده ایرلیلییر. آوروپا کومیسییاسینا کؤکلو دییشیکلیکلر لازیمدیر».
azb_Arab azb_Arab azb_Arab